ถอดรหัสคิดแบบ กำพล วัชรพล เส้นทางสามัญชน บุคคลสำคัญของโลกสร้าง ไทยรัฐ-การศึกษา
ในการเฉลิมฉลอง องค์การยูเนสโก ประกาศเกียรติคุณยกย่อง นายกําพล วัชรพล อดีตผู้อํานวยการหนังสือพิมพ์ไทยรัฐ และผู้ก่อตั้งโครงการโรงเรียนไทยรัฐวิทยาเพื่อชุมชนในชนบท จํานวน 111 แห่งเป็น บุคคลสําคัญของโลก ผู้มีผลงานดีเด่นด้านการศึกษาและสื่อสารมวลชน ระหว่างปี 2561 - 2562 เเละเปิด พิพิธภัณฑ์นายกำพล วัชรพล ในวันที่ 19 ส.ค. 62 โดยพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ทรงพระกรุณาโปรดเกล้าโปรดกระหม่อมให้ พลเอกสุรยุทธ์ จุลานนท์ รักษาการประธานองคมนตรี ผู้แทนพระองค์เป็นประธานในงาน,เพื่อให้ชีวิตและผลงานของนายกําพล วัชรพล เป็นแบบอย่างของผู้ที่มีความมุ่งมั่น พากเพียรให้บรรลุเป้าหมาย พร้อมอุทิศตนสร้างประโยชน์แก่สังคมและประเทศชาติ ไทยรัฐออนไลน์จึงรวบรวม ถอดรหัสคิดแบบ กำพล วัชรพล เส้นทางสามัญชน บุคคลสำคัญของโลกสร้าง ,ไทยรัฐ-การศึกษา, ไว้ ณ โอกาสนี้ ,ถึงแม้,นายกำพล วัชรพล, ผู้อำนวยการหนังสือพิมพ์ไทยรัฐคนแรก (ตั้งแต่วันที่ 25 ธันวาคม พ.ศ. 2505-21 กุมภาพันธ์ พ.ศ. 2539) จะล่วงลับไปแล้วหลายสิบปี แต่คุณงามความดีที่สร้างไว้ ยังคงเป็นตำนานให้เล่าขานจนทุกวันนี้ โดยเฉพาะผลงานสร้างสรรค์หนังสือพิมพ์ไทยรัฐที่มุ่งมั่นทำหน้าที่สื่อสารมวลชน เป็นปากเป็นเสียงให้ผู้ด้อยโอกาสในสังคม ต่อสู้เรียกร้องความไม่เป็นธรรมต่างๆ ให้กับสังคม เป็นที่พึ่งประชาชน ดังแนวคิดของนายกำพลที่เคยให้ไว้ จากปรัชญาศิลาจารึกสลักตัวหนังสือสมัยพ่อขุนรามคำแหงมหาราช ที่ตั้งอยู่คู่รูปปั้นของ นายกำพล ในพิพิธภัณฑ์ของหนังสือพิมพ์ไทยรัฐ เขียนไว้ว่า,หนังสือพิมพ์ไทยรัฐนี้ดีหลาย เป็นที่พึ่งที่พาไพร่ฟ้าหน้าปก กลางบ้านกลางเมือง เจ็บท้องข้องใจ ฝูงท่วยบ่ต้องลั่นกระดิ่งแล,กว่าจะเป็นหนังสือพิมพ์ที่มียอดจำหน่ายสูงสุดในไทย และบรรดาประเทศในภูมิภาคอาเซียน คือ วันละ 1 ล้านฉบับนั้น นายมานิจ สุขสมจิตร บรรณาธิการอาวุโสหนังสือพิมพ์ไทยรัฐและกรรมการบริหารมูลนิธิไทยรัฐในปัจจุบัน ผู้ที่ได้ทำงานใกล้ชิดนายกำพล มาตั้งแต่ พ.ศ. 2503 เล่าว่า แม้นายกำพล จะได้รับการศึกษาจนจบภาคบังคับชั้น ป.4 แต่มีสมองอันปราดเปรื่อง มีความเฉลียวฉลาด มีปฏิภาณไหวพริบเป็นเลิศ อดทนและอดออม ขยันขันแข็ง และเอื้อเฟื้อเผื่อแผ่ก็ทำให้ก้าวสู่อันดับหนึ่งในวงการสื่อสารมวลชน,ไทยรัฐเป็นพี่ใหญ่ ต้องดูแล เกื้อกูลกัน,คำสอนในเรื่องความเอื้อเฟื้อเผื่อแผ่ของนายกำพล ที่สำคัญประการหนึ่ง ซึ่งนายมานิจได้เรียนรู้ เพราะมีโอาสได้อยู่เคียงข้างนายกำพลตอนเริ่มขายหนังสือพิมพ์ไทยรัฐ ในยุคแรกๆ ต้องส่งหนังสือพิมพ์ไทยรัฐโดยการใช้บริการ รวมห่อ ที่หัวลำโพง 4 เจ้า แล้วจึงนำขึ้นรถไฟ 2 วันไปขายต่างจังหวัด ต่อมานายกำพลมองว่าหนังสือพิมพ์ถึงมือผู้อ่านช้า จึงลงทุนซื้อรถเพื่อส่งหนังสือพิมพ์ไทยรัฐเอง โดยเอื้อเฟื้อหนังสือพิมพ์เล็กๆ ให้ส่งพร้อมกันฟรี โดยให้เหตุผลว่า ไทยรัฐเป็นพี่ใหญ่ต้องดูแลคนอื่น ต้องเอื้อเฟื้อเผื่อแผ่กัน เกื้อกูลกัน ใครยังเล็กก็ต้องช่วยอุ้มชูกัน,ความมีน้ำใจของนายกำพล คือ หลักในการดำรงชีวิตอย่างหนึ่งที่นายกำพลถือปฏิบัติอย่างเคร่งครัดมาตลอดชีวิตการก่อตั้งหนังสือพิมพ์ไทยรัฐ และต้องทำเสมอโดยเฉพาะในเรื่องความเอื้อเฟื้อเผื่อแผ่ โดยยึดมั่นสุภาษิตที่ว่า ถึงแม้มันจะใช่ญาติ เป็นชาติ เป็นเชื้อ ถ้าไม่เอื้อเฟื้อมันก็ไม่ใช่ญาติ แม้ว่าจะไม่ใช่ญาติชาติเชื้อ แต่ถ้าเอื้อเฟื้อมันก็เหมือนญาติ,นายกำพล มักกล่าวอยู่เสมอ หนังสือพิมพ์ไทยรัฐอยู่ได้ด้วยศรัทธาของประชาชน ฉะนั้นเมื่อมีโอกาสก็ควรจะตอบแทนประชาชน ผู้มีอุปการะ โดยในยามประเทศไทยเกิดเหตุอุทกภัยต่างๆ ก็รวบรวมทรัพย์ สิ่งของส่งไปช่วยพี่น้องประชาชนที่ประสบภัยพิบัติครั้งแล้วครั้งเล่า ด้วยการเป็นผู้นำในการบริจาคและลงมือจัดสิ่งของช่วยเหลือด้วยตนเอง อาทิ น้ำท่วม จ.เชียงราย ต่อมาเกิดพายุเกย์ถล่มที่ จ.ชุมพร มีคนตายเป็นร้อย โรงเรียนพังหลายแห่ง ก็จัดขบวนรถบรรทุกสิบล้อ 10 คัน ทุกๆ 2 วัน นำสิ่งของไปแจกและช่วยเหลือผู้ประสบภัย จากทุนทรัพย์ของนายกำพล และชาวบ้านร่วมบริจาค อีกทั้งนายกำพลยังนำเงินสดหลายล้านบาทใส่ถุงบรรจุไปพร้อมรถ นำไปบริจาคด้วย,การตอบแทนประชาชนที่ได้รับการกล่าวขวัญสรรเสริญยกย่องไปทั่วทุกสารทิศนั้นได้แก่ การอุทิศเงินสร้างโรงเรียนไทยรัฐวิทยา ให้กับเยาวชนในชนบทที่ห่างไกลความเจริญเป็นครั้งแรกเมื่อ พ.ศ. 2513 ที่จังหวัดลพบุรีเป็นแห่งแรก จนครบ 101 ตามที่ตั้งใจไว้ ผมได้เรียนรู้ความเอื้อเฟื้อเผื่อแผ่ ความมีน้ำใจที่ควรให้แก่คนอื่น เรียนรู้วิธีคิดของ ผอ.กำพล แม้จะเรียนหนังสือมาน้อย ก็คิดไปไกล ผอ.กำพล มองว่าการศึกษาเป็นการสร้างคน สร้างคนมาแล้วไปสร้างประเทศเท่ากับเรามีส่วนสร้างประเทศด้วย และการที่หนังสือพิมพ์ไทยรัฐเติบโตมาจนเป็นหนังสือพิมพ์ที่มียอดจำหน่ายสูงสุดในอาเซียน ถึงวันละ 1 ล้านฉบับก็เพราะประชาชนช่วยกันโอบอุ้ม ผอ.กำพล ก็ตอบแทนสังคมด้วยการศึกษา นายมานิจกล่าว,กำพล วัชรพล จากทหารเกณฑ์ สู่ ผอ.นสพ.ไทยรัฐ,เส้นทาง นายกำพล ที่ผันตัวเริ่มต้นเข้าสู่วงการสิ่งพิมพ์ หลังจากเป็นทหารเกณฑ์ เมื่อ พ.ศ.2483 ระหว่างสงครามโลกครั้งที่ 2 เมื่อหมดเวลาประจำการทหารเรือจึงสมัครเข้ารับราชการเรือเป็นลูกประดู่เต็มตัว ประจำเรือรบหลวงสีชัง เมื่อพ.ศ. 2491 จากนั้นได้ลาออกจากทหารเรือ สมัครเข้าทำงานหนังสือพิมพ์ หลักไทย มีนายเลิศ อัศเวศน์ เป็นบรรณาธิการ มอบหน้าที่ให้นายกำพลขึ้นรถเมล์ไปรวบรวมข่าวแจกที่กรมโฆษณาการ (กรมประชาสัมพันธ์) สมัยเมื่อยังตั้งอยู่ที่เชิงสะพานผ่านพิภพลีลา ถนนราชดำเนินกลาง มีรายได้ในการดำรงชีพจากค่านายหน้าในการหาแจ้งความ (โฆษณา) มาลงหนังสือพิมพ์ ไม่นานนักนายกำพล กับ นายเลิศ ได้นำสารคดีเรื่อง นรกใต้ดินไทย ไปเสนอขายที่สำนักพิมพ์ เมื่อตกลงเรื่องราคากันไม่ได้ จึงมาลงทุนพิมพ์ขายเอง ได้เงินมา 6,000 บาท เงิน 6,000 บาทนี้ได้กลายเป็นต้นทุนในการทำนิตยสารรายสัปดาห์ชื่อ ข่าวภาพ เมื่อวันที่ 9 มกราคม พ.ศ.2493,ต่อมานายกำพลได้ปรับเปลี่ยนเป็นหนังสือพิมพ์ราย 3 วัน แล้วพัฒนาเป็นหนังสือพิมพ์ ข่าวภาพรายวัน มี 12 หน้า ขายฉบับละ 50 สตางค์ พิมพ์วันละ 3 พันฉบับ เมื่อวันที่ 1 มิถุนายน พ.ศ. 2495,แต่หนังสือพิมพ์ข่าวภาพรายวันออกจำหน่ายได้ 5 ปีเศษ จอมพลสฤษดิ์ ธนะรัชต์ กระทำรัฐประหารโค่นล้มรัฐบาล จอมพล ป.พิบูลสงคราม เมื่อวันที่ 16 กันยายน พ.ศ.2500 สั่งปิดหนังสือพิมพ์ทุกฉบับในกรุงเทพมหานคร รวมทั้งหนังสือพิมพ์ข่าวภาพรายวันด้วย นายกำพลจึงไปเช่าหัว (ชื่อ) หนังสือพิมพ์ เสียงอ่างทอง ซึ่งออกที่จังหวัดอ่างทองมาออกในกรุงเทพมหานคร จัดทำโดยคณะบรรณาธิการหนังสือพิมพ์ ข่าวภาพรายวัน เมื่อหนังสือพิมพ์เสียงอ่างทองได้รับความนิยมมากขึ้นเป็นลำดับ เจ้าของหัวได้ขอคืน นายกำพลจึงได้ออก หนังสือพิมพ์ไทยรัฐ ซึ่งได้เตรียมซื้อหัวไว้ก่อนหน้านี้ จัดทำโดยกองบรรณาธิการเสียงอ่างทอง เมื่อวันที่ 25 ธันวาคม พ.ศ.2505,มีนโยบายเสนอข่าวเรื่องที่ประชาชนสนใจ (Human interest) ส่งเสริมระบอบประชาธิปไตย อันมีพระมหากษัตริย์ทรงเป็นประมุข และปกป้องดูแลผลประโยชน์ของประชาชนโดยเฉพาะผู้ด้อยโอกาสและคนยากไร้โดยไม่ฝักใฝ่การเมืองฝ่ายใดฝ่ายหนึ่ง จึงได้รับความนิยมจากผู้อ่านมากขึ้น,ใจกว้าง มีเมตตา ส่งเสริมเรียนเพิ่มศักยภาพ,เมื่อจำนวนจำหน่ายหนังสือพิมพ์ไทยรัฐ เพิ่มมากขึ้น มีคนทำงานมากขึ้น ส่งผลให้สำนักงานในซอยวรพงษ์ ถนนสามเสน คับแคบ นายกำพลจึงย้ายสำนักงานมาอยู่ ณ ที่ปัจจุบัน ซึ่งในอดีตเป็นท้องทุ่งนาข้าว มีเพียงแนวถนนสายกรุงเทพ-สระบุรี (ซึ่งต่อมาคือถนนซุปเปอร์ไฮเวย์ และเปลี่ยนชื่อเป็นถนนวิภาวดีรังสิตในที่สุด) สร้างอาณาจักรเป็นสำนักพิมพ์ที่ใหญ่ที่สุดแบบค่อยเป็นค่อยไปตามหลัก ปรัชญาเศรษฐกิจพอเพียง มีเครื่องพิมพ์ที่ทันสมัยที่สุด โดยนายกำพลเดินทางไปดูแท่นพิมพ์ที่เยอรมนี และปฏิรูปการส่งหนังสือพิมพ์ไปขายต่างจังหวัดด้วยการซื้อรถยนต์บรรทุกมาขนส่งหนังสือพิมพ์เองทั่วประเทศ แทนที่จะอาศัยบริการ รวมห่อ ซึ่งล่าช้ากว่าหนังสือจะถึงมือผู้อ่านก็เมื่อเวลาเลยไป 2-3 วัน,นอกจากนี้ นายกำพล ยังได้ปฏิวัติระบบการเรียงพิมพ์ จากการเรียงพิมพ์ด้วยมือมาเป็นการเรียงพิมพ์ด้วยแสง พัฒนาจนมาถึงการเรียงพิมพ์ด้วยระบบคอมพิวเตอร์ในปัจจุบัน ซึ่งในวิวัฒนาการผลิตจากเรียงพิมพ์ด้วยมือมาเรียงพิมพ์ด้วยแสง ขณะนั้นพนักงานส่วนมากเป็นผู้หญิง 40-50 คน นายกำพลบอกช่างเรียงพิมพ์มือ จะเปลี่ยนระบบเรียงพิมพ์ด้วยแสง โดยห้ามไม่ให้พนักงานลาออก เสนอให้พนักงานคนใดอยากเปลี่ยนมาเรียงพิมพ์ด้วยแสง ให้ไปหัดเรียนพิมพ์ดีด หากไม่สมัครเรียนพิมพ์ดีด เพราะไม่อยากทำงานเรียงด้วยแสง ก็ให้โอกาสเลือกทำอาชีพอะไรก็ได้ในโรงพิมพ์ตามความรู้ที่มี,เสนอข่าวเพื่อสังคม ส่งผลครองใจผู้อ่านทั่วไทย และทั่วโลก,หนังสือพิมพ์ไทยรัฐจำหน่ายวันละ 6 กรอบ (edition) วางตลาดตามภูมิภาคต่างๆ รวมทั้งประเทศเพื่อนบ้าน และต่างประเทศที่มีคนไทยอาศัยอยู่ เช่น นครลอสแอนเจลิส ประเทศสหรัฐอเมริกา เมืองแฟรงก์เฟิร์ต ประเทศเยอรมนี และเมืองซิดนีย์ ประเทศออสเตรเลีย เป็นต้น จำนวนจำหน่ายวันละ 1 ล้านฉบับ นับว่ามากที่สุดในบรรดาหนังสือพิมพ์ในประเทศภูมิภาคอาเซียน จะเป็นรองก็แต่หนังสือพิมพ์ในประเทศญี่ปุ่น และประเทศจีนเท่านั้น,ด้วยหนังสือพิมพ์ไทยรัฐมีนโยบายในการเสนอข่าวและเรื่องที่ประชาชนสนใจ (Human interest) ส่งเสริมระบอบประชาธิปไตย อันมีพระมหากษัตริย์ทรงเป็นประมุข และปกป้องดูแลผลประโยชน์ของประชาชนโดยเฉพาะผู้ด้อยโอกาสและคนยากไร้โดยไม่ฝักใฝ่การเมืองฝ่ายใดฝ่ายหนึ่ง จึงได้รับความนิยมจากผู้อ่านมากขึ้น และทำงานเพื่อสังคมมากมายหลายประการ ทั้งในยามปกติและยามที่ประชาชนประสบภัยธรรมชาติ อีกทั้งสำนักงานหนังสือพิมพ์ไทยรัฐ ยังเป็นแหล่งฝึกงานของนักศึกษาวิชาวารสารศาสตร์ นิเทศศาสตร์ หลายมหาวิทยาลัย เป็นที่ศึกษาดูงานของนักเรียนนักศึกษาและนักหนังสือพิมพ์ในประเทศภูมิภาคอาเซียนตลอดเวลา,อีกทั้งผลงานต่างๆ ของนายกำพล ที่ส่งเสริมการศึกษาผ่านหนังสือพิมพ์ไทยรัฐนี้เอง ทำให้ได้รับการยกย่องไม่เฉพาะในประเทศไทยเท่านั้น ขณะที่นายกำพลยังมีชีวิตอยู่นั้น ได้มีการประชุมใหญ่นักหนังสือพิมพ์ทั่วโลกที่ประเทศบราซิล ในที่ประชุม นายฮิเดอิ ซากาตะ ผู้แทนสมาคมเจ้าของและบรรณาธิการหนังสือพิมพ์ญี่ปุ่น (Nihon Shimbun Kyokai-NSK) ได้กล่าวสดุดีนายกำพลต่อที่ประชุมว่า เป็นคนเดียวและหนังสือพิมพ์ฉบับเดียวที่ได้อุทิศเงินเพื่อการศึกษามากที่สุดเท่าที่เขาเคยเห็นมา และถ้าหากนายกำพลจะเอากำไรที่ได้จากการจำหน่ายหนังสือพิมพ์ไปใช้ส่วนตัวจนหมด หรือแบ่งให้คนทำงานบ้างก็ไม่มีใครว่าอะไร,สร้าง ร.ร.ไทยรัฐวิทยา หลอมคนดี มีคุณธรรม รับใช้ชาติ,หนังสือพิมพ์นั้นอยู่ได้ด้วยศรัทธาของประชาชน ฉะนั้นเมื่อมีโอกาสก็ควรจะตอบแทนประชาชน,จากปณิธานของ นายกำพล วัชรพล ผู้ก่อตั้งหนังสือพิมพ์ไทยรัฐ (นับตั้งแต่วันที่ 25 ธันวาคม 2505) ได้กล่าวไว้เมื่อครั้งยังมีชีวิตอยู่ และมักปรารภกับผู้ใกล้ชิดอยู่เสมอว่า ประเทศชาติจะเจริญรุ่งเรืองกว่าที่เป็นอยู่ จำเป็นต้องส่งเสริมการศึกษาด้วยการสร้างคนและให้คนมาสร้างประเทศ,หลังหนังสือพิมพ์ไทยรัฐเติบโตมาได้ 7 ปี ซึ่งตัวเขาเองนั้นมาจากครอบครัวยากจนใน จ.สมุทรสาคร เมื่อพอมีฐานะบ้าง และหนังสือพิมพ์ไทยรัฐได้รับความนิยมและการสนับสนุนจากประชาชนทั้งประเทศ จากการที่มีนโยบายในการเสนอข่าวและความเห็นที่ประชาชนสนใจ (Human interest) ส่งเสริมระบอบประชาธิปไตย อันมีพระมหากษัตริย์ทรงเป็นประมุข และปกป้องดูแลผลประโยชน์ของประชาชนโดยเฉพาะผู้ด้อยโอกาสและคนยากไร้โดยไม่ฝักใฝ่การเมืองฝ่ายใดฝ่ายหนึ่ง,ผอ.กำพล จึงคิดตอบแทนประชาชนด้วยการไปสร้างโรงเรียนตามโครงการโรงเรียนไทยรัฐวิทยาเพื่อชุมชนในชนบทที่ทุรกันดาร และห่างไกลความเจริญ ให้ได้มีโอกาสศึกษาเล่าเรียนในโรงเรียนดี ครูดี และอุปกรณ์การเรียนการสอนที่ดี มีอาหารกลางวันกินอิ่มท้อง เช่นเดียวกับนักเรียนในเมืองใหญ่ โดยมีภูมิหลังในวัยเด็กของเขาเป็นอีกหนึ่งปณิธาน,ผมเรียนมาน้อย ต้องทำมาหากินตั้งแต่เด็ก พอมีฐานะขึ้นจึงอยากสนับสนุนการศึกษาช่วยให้เด็กยากจนได้มีโอกาส,โรงเรียนไทยรัฐวิทยาหลังแรกจึงเกิดขึ้นที่จังหวัดลพบุรี เมื่อ พ.ศ. 2512 ในชื่อ โรงเรียนไทยรัฐวิทยา 1 เหตุที่ใช้ชื่อ ไทยรัฐวิทยา ไม่ใช่ต้องการจะโฆษณาประชาสัมพันธ์ขายหนังสือพิมพ์ไทยรัฐ แต่ต้องการให้มีความผูกพันกับคนไทยรัฐรุ่นหลังๆ ที่ยังอยู่,และไม่เพียงแต่สร้างโรงเรียนเท่านั้น นายกำพลยังติดตามดูแลและให้การช่วยเหลือ สนับสนุนโรงเรียนไทยรัฐวิทยา โดยก่อตั้ง มูลนิธิไทยรัฐ เมื่อคราวฉลองอายุครบ 60 ปี เมื่อวันที่ 27 ธันวาคม 2522 เพื่อให้มูลนิธิฯ ทำหน้าที่ดูแลโรงเรียนไทยรัฐวิทยาทั้งหลาย ทั้งเรื่องอาหารกลางวัน อุปกรณ์การเรียนการสอน การพัฒนาครู พัฒนาอาคารสถานที่และอื่นๆ ซึ่งต่อมาได้มีประกาศของกระทรวงการคลัง ให้มูลนิธิไทยรัฐ เป็นองค์การสาธารณกุศล ได้รับการยกเว้นภาษี อยู่ในลำดับที่ 365 เมื่อวันที่ 28 ธันวาคม 2542,ผมเห็นใครต่อใครเขาสร้างโรงเรียนแล้วปล่อยปละละเลย ผมไม่อยากให้โรงเรียนไทยรัฐวิทยาเป็นอย่างนั้น จึงตั้งมูลนิธิไทยรัฐขึ้นมาให้มูลนิธิไปดูแลโรงเรียนและช่วยพัฒนาโรงเรียน นายกำพลเคยปรารภไว้,ภายในเวลา 30 ปี นายกำพลใช้จ่ายเงินประมาณ 100 ล้านเหรียญสหรัฐฯ ในการสร้างโรงเรียนไทยรัฐวิทยาทั่วประเทศ สะท้อนถึงคติพจน์และความเชื่อมั่นอย่างแรงกล้าของนายกำพลที่ส่งเสริมการศึกษาให้กับผู้ด้อยโอกาสอย่างจริงจัง จนถึงโรงเรียนไทยรัฐวิทยา 101 อ.ศรีสมเด็จ จ.ร้อยเอ็ด ในเดือน ก.ค. 2539 นับเป็นโรงเรียนวาระสุดท้ายในชีวิต นายกำพล วัชรพล ซึ่งถึงแก่อนิจกรรม เมื่อวันที่ 21 ก.พ. 2539 สิริอายุ 76 ปี 1 เดือน 25 วัน,หลัง ผอ.กำพล วัชรพล ถึงแก่อนิจกรรม คุณหญิงประณีตศิลป์ วัชรพล ภรรยา พร้อมลูกหลาน ตั้งใจและมุ่งมั่นสานต่อปณิธาน ดูแลโรงเรียนไทยรัฐวิทยาที่นายกำพลสร้างไว้ด้วยกำลังใจและกำลังทรัพย์ที่เข้มแข็ง อุปการะ เกื้อหนุนดูแลนักเรียนจำนวน 30,000 คนทั้ง 101 โรงเรียนให้เป็นไปตามที่นายกำพลตั้งใจไว้ คือ โรงเรียนไทยรัฐวิทยาเป็นโรงหลอมคนดีที่มีทั้งคุณธรรมและคุณภาพอออกไปรับใช้ประเทศชาติ,ดังที่ ผอ.กำพล ได้ให้แนวทางการเรียนการสอนนักเรียนกับคณะทำงานโรงเรียนไทยรัฐวิทยาว่า นอกจากจะให้เรียนตามหลักสูตรของกระทรวงศึกษาธิการแล้ว ยังอยากจะเพิ่มเติมให้โรงเรียนไทยรัฐวิทยาเป็นแหล่งบ่มเพาะคนดีออกไปสู่สังคม โดยกล่าวว่า อยากขอความร่วมมือครูทั้งหลาย ให้สอนเด็กให้เป็นคนดี ต่อไปภายหน้า ถ้าพบคนดีๆ ทำประโยชน์แก่สังคมที่ไหน และถ้าถามและได้รับคำตอบว่าเมื่อเล็กๆ เคยเรียนที่โรงเรียนไทยรัฐวิทยาแล้ว ผมจะมีความสุขมาก,แม้ ผอ.กำพล ถึงแก่อนิจกรรมไปแล้ว 22 ปี แต่คติพจน์ และคุณงามความดีที่สร้าง โรงเรียนไทยรัฐวิทยา ไว้ให้เยาวชนไทย จะเป็นตำนานในหน้าประวัติศาสตร์ของไทย และเป็น ต้นแบบ ของสามัญชนที่จุดประกายในการคืนกำไรกลับสู่สังคมให้องค์กรเอกชนอื่นๆ เดินรอยตาม,ยูเนสโก ยกย่อง กำพล วัชรพล เป็นบุคคลสำคัญของโลก,ด้วยความตั้งใจเพื่อการศึกษาของนายกำพล คือ การสร้างโรงเรียนไทยรัฐวิทยา จำนวน 101 แห่งทั่วภูมิภาคของไทย ซึ่งนายกำพล กล่าวอยู่เสมอกับนายมานิจว่า หนังสือพิมพ์ไทยรัฐนั้นอยู่ได้ด้วยศรัทธาของประชาชนผู้มีอุปการะเกื้อหนุน ฉะนั้นจึงขอตอบแทนด้วยโอกาสทางการศึกษากับผู้ด้อยโอกาสในถิ่นทุรกันดาร ด้วยปณิธานอันแน่วแน่ สร้างคนที่มีคุณภาพทั้งเก่ง ทั้งดี มีศีลธรรม ซื่อสัตย์สุจริตและมีระเบียบวินัยมาสร้างสรรค์สังคม และประเทศชาติให้เจริญยิ่งขึ้นไป,ทำให้องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) มีมติเมื่อเดือนพฤศจิกายน พ.ศ. 2560 ประกาศยกย่อง นายกำพล วัชรพล อดีตผู้อำนวยการหนังสือพิมพ์ไทยรัฐ ผู้ก่อตั้งโรงเรียนไทยรัฐวิทยา เพื่อชุมชนในชนบท และมูลนิธิไทยรัฐ ให้เป็นบุคคลสำคัญของโลก ผู้มีผลงานดีเด่นด้านการศึกษาและด้านการสื่อสารมวลชน ประจำปี พ.ศ. 2561-2562,ข้อมูลในการนำเสนอจากยูเนสโกประเทศไทย ได้กล่าวยกย่องนายกำพลว่า ในฐานะที่เป็นเจ้าของสื่ออย่างหนังสือพิมพ์ไทยรัฐ อันเป็นหนังสือพิมพ์รายวันที่เป็นอิสระและไม่ขึ้นกับผู้ใดเพียงแห่งเดียวในเอเชียตะวันออกเฉียงใต้ในยุค ค.ศ. 1960 (ระหว่างปี พ.ศ. 2503-2513) นายกำพลเป็นตัวแทนสื่ออิสระที่เป็นที่รู้จักอย่างดี เขาได้รับพิจารณาให้เป็นผู้บุกเบิกในการสนับสนุนเสรีภาพสื่อ นอกจากนั้น เหล่าบรรณาธิการอาวุโสของหนังสือพิมพ์ฉบับนี้ได้ให้ความช่วยเหลือต่อองค์กรสื่อท้องถิ่น และรวมถึงให้ความรู้ต่อผู้สอนที่มาจากองค์กรการศึกษาด้วย,ต่อจากนั้น ไทยรัฐได้รวมเอาปรัชญาที่ว่า ,หนังสือพิมพ์ในการศึกษา, หรือการที่หนังสือพิมพ์เข้าไปมีส่วนในวงการศึกษา (Newspaper in Education : NIE) เข้าไว้เป็นส่วนหนึ่งของกิจกรรมของไทยรัฐ สำหรับเยาวชนไทยผู้ด้อยโอกาสด้วย นอกจากนี้ในปัจจุบันกิจการด้านสื่อที่ตั้งอยู่ในอาเซียน และนักข่าวของสื่อจากประเทศอาเซียนเหล่านั้นเข้าเยี่ยมสำนักงานใหญ่ของไทยรัฐบ่อยครั้ง รวมทั้งนักหนังสือพิมพ์จากยุโรป และสหรัฐอเมริกา เพื่อศึกษาให้มากขึ้นเกี่ยวกับการพัฒนาด้านสื่อของประเทศไทยและภูมิภาค บางหน่วยงานได้รับโอกาสเข้าศึกษาหลักสูตร หรือฝึกงานเพื่อเรียนรู้ให้เกิดความชำนาญและทักษะทางด้านสื่อ และปรับเทคโนโลยีด้านสื่อให้ทันสมัยขึ้น,การที่ นายกำพล วัชรพล ได้รับการยกย่องจากยูเนสโกในโอกาสครบรอบ 100 ปี ชาตกาล เนื่องจากนายกำพล วัชรพล จะมีอายุครบ 100 ปี ในวันที่ 27 ธันวาคม พ.ศ.2562 ซึ่งนายกำพล วัชรพล เป็นคนไทยและคนเอเชียเพียงคนเดียวที่ได้รับการประกาศยกย่องในครั้งนี้ พิสูจน์ให้เห็นว่าแม้เวลาจะผ่านไปนานเท่าใด คุณงามความดีของนายกำพล วัชรพล ก็ยังคงอยู่ตลอดไป.,รายงานพิเศษ ,100 ปี ชาตกาล กำพล วัชรพล,
ถึงแม้นายกำพล วัชรพล ผู้อำนวยการหนังสือพิมพ์ไทยรัฐคนแรก จะล่วงลับไปแล้วหลายสิบปี แต่คุณงามความดีที่สร้างไว้ ยังคงเป็นตำนานให้เล่าขานจนทุกวันนี้
100 ปี ชาตกาล กำพล วัชรพล,กำพล วัชรพล,หนังสือพิมพ์ไทยรัฐ,บุคคลสำคัญของโลก,ยูเนสโก,ถอดรหัสคิด,100 ปีกำพล